
ข้อมูลประกอบการพิจารณาจัดตั้งสถาบันพัฒนาฝีมือแรงงานหนองคาย
ส่วนที่ 1 ภาพรวม (25 แห่งเดิม และที่ขอเพิ่มใหม่)
(1) เหตุผลความจำเป็นในการจัดตั้งสถาบันฯ ในพื้นที่ 
	สถาบันพัฒนาฝีมือแรงงานหนองคาย มีเป้าหมายพัฒนาฝีมือแรงงานให้สอดคล้องกับความต้องการในพื้นที่และเขตพัฒนาเศรษฐกิจพิเศษ โดยตามยุทธศาสตร์ชาติด้านการสร้างความสามารถในการแข่งขันและด้านการพัฒนาและเสริมสร้างศักยภาพทรัพยากรมนุษย์ โดยเชื่อมโยงยุทธศาสตร์การพัฒนาจังหวัดหนองคาย “เมืองน่าอยู่อย่างยั่งยืน มุ่งสู่เกษตรอินทรีย์ ท่องเที่ยววิถีลุ่มน้ำโขง เชื่อมโยงการค้าชายแดน” การเตรียมความพร้อมในการเปิดประเทศเมื่อเหตุการณ์โรคระบาดลดลงเข้าสู่สภาวะปกติ และการที่ประเทศจีนได้เปิดเส้นทางรถไฟ จีน-ลาว ในอนาคตอันใกล้นี้จะมีการเปิดประเทศซึ่งจะมีผลในด้านต่างๆกับจังหวัดหนองคายโดยเฉพาะด้านเศรษฐกิจและจะเกิดห่วงโซ่อุปทานอีกมากมาย ทั้งการพัฒนากำลังคน แรงงานใหม่ แรงงานที่ทำงานอยู่แล้วและแรงงานต่างด้าว โดยการพัฒนาศักยภาพให้เป็นแรงงานคุณภาพสูง มีทักษะสูง
	(2) บทบาทและทิศทางการดำเนินงานของกรมในอนาคต
	(2.1) การเป็นผู้ขับเคลื่อนนโยบาย (Policy Advisor) โดยการจัดทำแผนพัฒนากำลังแรงงานจังหวัด ภายใต้คณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ.) และมีหน้าที่ติดตามผลการพัฒนากำลังคน วิเคราะห์ข้อมูลและส่งเข้าระบบข้อมูลสารสนเทศ (Big Data) เพื่อให้เป็นศูนย์ข้อมูลกลางด้านการพัฒนากำลังคน
(2.2) กำกับดูแลและบังคับใช้กฎหมายในการจัดตั้งศูนย์ทดสอบมาตรฐานฝีมือแรงงานแห่งชาติ/                 สถานทดสอบฝีมือคนหางานเพื่อไปทำงานในต่างประเทศ/ศูนย์ประเมินความรู้ความสามารถ/ศูนย์ฝึกอบรมฝีมือแรงงาน พร้อมทั้งเห็นชอบหลักสูตรและอนุมัติค่าใช้จ่ายในการฝึกอบรมของสถานประกอบกิจการ รวมทั้งรับรองมาตรฐานฝีมือแรงงานตามมาตรา 26 ในสถานประกอบกิจการ ศูนย์ทดสอบมาตรฐานฝีมือแรงงานแห่งชาติ จำนวน 4 แห่ง ได้แก่ 1.วิทยาลัยเทคโนโลยีอุตสาหกรรมการต่อเรือหนองคาย 2.วิทยาลัยเทคโนโลยีโพนพิสัย 3.โรงเรียนฝึกอาชีพณภัทร 4.วิทยาลัยเทคโนโลยีอาเซียน และอยู่ระหว่างการขออนุญาต จำนวน 5 แห่ง ได้แก่ 1.วิทยาลัยอาชีวศึกษาหนองคาย 2.วิทยาลัยเทคโนโลยีวิชาชีพท่าบ่อ 3.วิทยาลัยเทคโนโลยีเอเชียหนองคาย 4.วิทยาลัยเทคนิคหนองคาย 5. วิทยาลัยเทคโนโลยีพระมหาไถ่หนองคายในพระบรมราชูปถัมภ์ แรงงานทั่วไปและนักศึกษาชั้นปีสุดท้าย 
(2.3) การส่งเสริมและถ่ายทอดองค์ความรู้ (Facilitator) ส่งเสริมการพัฒนาฝีมือแรงงานผ่านกลไกสิทธิประโยชน์ตามพระราชบัญญัติส่งเสริมการพัฒนาฝีมือแรงงาน พ.ศ. 2545 โดยมีจำนวนสถานประกอบกิจการที่อยู่ในการกำกับดูแล 21 แห่ง 
(2.4) การจัดบริการภาครัฐให้ประชาชน (Operator) โดยมีบทบาทหน้าที่การบูรณาการฝึกอบรมฝีมือแรงงานสาขาที่ขาดแคลน เช่น 1.ร่วมมือกับวิสาหกิจชุมชน สร้างโมเดลเป็นศูนย์การเรียนรู้ด้านเกษตรอัจฉริยะและการใช้พลังงานทดแทน โดยใช้หลักสูตรการประยุกต์ระบบโซล่าเซลล์เพื่องานการเกษตร การใช้เทคโนโลยีการควบคุมระบบน้ำอัตโนมัติแบบอัจฉริยะ และInternet of Things (IOT) 2.ร่วมมือกับวิสาหกิจชุมชน สนง.เกษตรจังหวัดหนองคาย สนง.อุตสาหกรรมจังหวัดหนองคาย ร่วมกันพัฒนาเกษตรแปลงใหญ่ผู้ปลูกสับปะรด สนง.เกษตรจังหวัดหนองคายเป็นหน่วยงานต้นน้ำ ส่งเสริมการปลูกสับปะรดอินทรีย์ สพร.พัฒนาฝีมือแรงงานหนองคายเป็นหน่วยงานกลางน้ำ ดำเนินการฝึกอบรมการแปรรูปผลิตภัณฑ์จากสับปะรด(ถูกคัดทิ้ง) โดยหลักสูตรเทคโนโลยีการแปรรูปผลิตผลทางการเกษตร สนง.อุตสาหกรรมจังหวัดหนองคาย เป็นหน่วยงานปลายน้ำ อบรมเรื่องการบรรจุภัณฑ์และการขายสินค้า สามารถสร้างมูลค่าเพิ่มให้กับชุมชนได้ 3.ร่วมมือกับสมาคมส่งเสริมการท่องเที่ยวจังหวัดหนองคาย พัฒนาแรงงานทักษะสูงด้านภาษา ได้แก่ ภาษาอังกฤษ ภาษาจีน ภาษาเวียดนาม ภาษาเกาหลี และหลักสูตรการบริหารจัดการด้านการท่องเที่ยวอย่างมืออาชีพ เป็นต้น            4.ร่วมมือกับ สนง.แรงงานจังหวัดหนองคาย(งบพัฒนาจังหวัด) พัฒนาแรงงานทักษะสูงด้านภาษา ได้แก่ ภาษาจีนและภาษาเวียดนาม 5.ร่วมมือกับกระทรวงการต่างประเทศ กรมความร่วมมือระหว่างประเทศดำเนินการโครงการสร้างทักษะแรงงาน/วิชาชีพ (ลาว/กัมพูชา/เมียนมา) หลักสูตรการผลิตสื่อโฆษณาและหนังสั้นด้วยสมาร์ทโฟน การออกแบบติดตั้งและประยุกต์ใช้โซล่าเซลล์ การประยุกต์ใช้เทคโนโลยีหุ่นยนต์และระบบสมองกลฝังตัวในอุตสาหกรรม 
(3) กำหนดตัวชี้วัดสำคัญเพื่อวัดความสำเร็จจากการจัดตั้งสถาบันฯ (เป้าหมาย 3 ปี)
 	ตัวชี้วัดด้านเศรษฐกิจ (ปริมาณ)
 	กรมพัฒนาฝีมือแรงงานได้กำหนดเป้าหมายการฝึกอบรมเพิ่มขึ้นร้อยละ 10 ต่อปี รวมทั้งกำหนดเป้าหมาย ด้านรายได้ตามตัวชี้วัดการเพิ่มผลิตภาพแรงงานของยุทธศาสตร์ชาติ 20 ปี ร้อยละ 2.5 ต่อปี ทำให้แรงงานมีรายได้เฉลี่ยเพิ่มขึ้นเป็น 9,780 บาทต่อเดือน ซึ่งจะสร้างมูลค่าทางเศรษฐกิจได้ 7,999.55 ล้านบาทต่อปี ความคุ้มค่า 15.23 เท่า สำหรับสำนักงานพัฒนาฝีมือแรงงานหนองคาย ได้กำหนดตัวชี้วัด ดังนี้ 1) แรงงานมีทักษะเพิ่มขึ้น ไม่น้อยกว่าปีละ 14,500 คน 2) แรงงานที่ผ่านการพัฒนาฝีมือแรงงานมีรายได้เพิ่มขึ้นไม่น้อยกกว่าร้อยละ 10 ของรายได้ก่อนรับการพัฒนา3) ผลิตภาพแรงงานเพิ่มขึ้น ร้อยละ 3.5 ในแต่ละปี 4) มูลค่าในการลงทุนในพื้นที่พัฒนาเศรษฐกิจพิเศษและนอกพื้นที่เศรษฐกิจพิเศษ มากกว่า 8,246.53 ล้านบาทต่อปี
ตัวชี้วัดด้านสังคม (คุณภาพ)
1) แรงงานในพื้นที่จังหวัดหนองคาย มีความเป็นอยู่ที่ดีขึ้น มีคุณภาพชีวิตที่ดีขึ้น เนื่องจากมีรายได้เพิ่มขึ้น พ้นเกณฑ์ความยากจนตาม จปฐ.8 หรือจากการสำรวจของ TPMAP 2) สถานประกอบกิจการในพื้นที่จังหวัดหนองคาย เกิดการจ้างงานแรงงานที่มีทักษะสูง ลดการสูญเสียในกระบวนการผลิต 3) ลดอัตราการหมุนเวียนแรงงาน (turn over) ร้อยละ 0.6 
ส่วนที่ 2 เหตุผลประกอบการจัดตั้งสถาบันฝีมือแรงงานจังหวัด รายจังหวัด (25 จังหวัดเดิม + 20 จังหวัดใหม่)
	หัวข้อ
	คำอธิบาย

	1. ทิศทางการพัฒนาของจังหวัด/พื้นที่ 
	       จุดเน้นของจังหวัดหนองคาย “เมืองน่าอยู่อย่างยั่งยืน มุ่งสู่เกษตรอินทรีย์ ท่องเที่ยววิถีลุ่มน้ำโขง เชื่อมโยงการค้าชายแดน” สพร.หนองคาย ได้ร่วมมือกับภาคีเครือข่าย โดยผ่านกลไกคณะอนุกรรมการ กพร.ปจ. หนองคาย ได้จัดทำแผนงาน/โครงการที่ตอบสนองความต้องการของพื้นที่ซึ่งได้รับการบรรจุในแผนพัฒนากำลังคนจังหวัดหนองคายตั้งแต่ปีงบประมาณ พ.ศ. 2565 – 2570 โดยกำหนดทิศทางการพัฒนาจังหวัดไว้ 2 ด้าน ดังนี้ 
       1. ด้านการเกษตร จำนวนเป้าหมาย 30,744 คน งบประมาณ 30,099,000 บาท 
       2. ด้านการท่องเที่ยว การค้า การลงทุน การผลิตและการก่อสร้าง จำนวนเป้าหมาย 55,821 คน งบประมาณ 53,628,052 บาท
วิธีการดำเนินงาน การฝึกอบรม ทดสอบมาตรฐานฝีมือแรงงาน จัดทำมาตรฐานฝีมือแรงงานให้คำปรึกษาด้านการเพิ่มผลิตภาพแรงงาน 
ผู้ร่วมดำเนินการ สนง.เกษตรและสหกรณ์จังหวัด สนง.เกษตรจังหวัด สนง.ตรวจบัญชีสหกรณ์ วิทยาลัยอาชีวศึกษา วิทยาลัยเทคนิคหนองคาย องค์การบริหารส่วนจังหวัด สนง.พัฒนาชุมชนจังหวัด สนง.การท่องเที่ยวและกีฬาจังหวัด สนง.ขนส่งจังหวัด สนง.อุตสาหกรรมจังหวัด  สนง.แรงงานจังหวัด สนง.สวัสดิการและคุ้มครองแรงงานจังหวัดและสนง.ศึกษาธิการจังหวัด
กลุ่มเป้าหมาย แรงงานภาคการเกษตรและแรงงานภาคการท่องเที่ยว แรงงานใหม่ นักศึกษาชั้นปีสุดท้าย ผู้ว่างงาน

	2. เป้าหมายการพัฒนากำลังแรงงานของจังหวัด 
	1.แรงงานภาคการเกษตร 
    1.1 ร่วมมือกับวิสาหกิจชุมชน สร้างโมเดลเป็นศูนย์การเรียนรู้ด้านเกษตรอัจฉริยะและการใช้พลังงานทดแทน โดยใช้หลักสูตรการประยุกต์ระบบโซล่าเซลล์เพื่องานการเกษตร การใช้เทคโนโลยีการควบคุมระบบน้ำอัตโนมัติแบบอัจฉริยะ และInternet of Things (IOT) 
     1.2 ร่วมมือกับวิสาหกิจชุมชน สนง.เกษตรจังหวัด สนง.อุตสาหกรรมจังหวัด ร่วมกันพัฒนาเกษตรแปลงใหญ่ผู้ปลูกสับปะรด สนง.เกษตรจังหวัด ส่งเสริมการปลูกสับปะรดอินทรีย์ ดำเนินการฝึกอบรมการแปรรูปผลิตภัณฑ์จากสับปะรด(ถูกคัดทิ้ง) โดยหลักสูตรเทคโนโลยีการแปรรูปผลิตผลทางการเกษตร สนง.อุตสาหกรรมจังหวัด อบรมเรื่องการบรรจุภัณฑ์และการขายสินค้า สามารถสร้างมูลค่าเพิ่มให้กับชุมชนได้
2. แรงงานภาคการท่องเที่ยว แรงงานใหม่ นักศึกษาชั้นปีสุดท้ายผู้ว่างงาน 
    - ร่วมมือกับสมาคมส่งเสริมการท่องเที่ยวจังหวัดหนองคาย พัฒนาแรงงานทักษะสูงด้านภาษา ได้แก่ ภาษาอังกฤษ ภาษาจีน ภาษาเวียดนาม ภาษาเกาหลี และหลักสูตรการบริหารจัดการด้าน การท่องเที่ยวอย่างมืออาชีพ เป็นต้น

	3. ความต้องการกำลังแรงงานจังหวัด (Demand)
	สถานการณ์แรงงานของจังหวัดหนองคาย
       ผู้ที่อยู่ในกำลังแรงงาน จำนวน 214,901 คน ผู้มีงานทำจังหวัดหนองคาย จำนวน 205,270 คน โดยทำงาน ในภาคเกษตรกรรม 93,554 คน และทำงานนอกภาคเกษตรกรรม จำนวน 111,716 คน ผู้ว่างงานในจังหวัดหนองคาย จำนวน 7,754 คน 
เมื่อนำข้อมูลมาวิเคราะห์จึงได้จัดทำแผนพัฒนากำลังคนเพื่อพัฒนาศักยภาพ ดังนี้
      จากแผนพัฒนากำลังคนจังหวัดหนองคาย พ.ศ. 2565 – 2570 มีจำนวนผู้ต้องได้รับการพัฒนาฝีมือแรงงานและงบประมาณที่ได้ดำเนินการดังนี้ 1. ด้านการเกษตร จำนวนเป้าหมาย 30,744 คน  
งบประมาณ 30,099,000 บาท 2. ด้านการท่องเที่ยว การค้า การลงทุน การผลิตและการก่อสร้างจำนวนเป้าหมาย 55,821 คน งบประมาณ 53,628,052 บาท
      วิธีการดำเนินงาน การฝึกอบรม ทดสอบมาตรฐานฝีมือแรงงาน จัดทำมาตรฐานฝีมือแรงงาน ให้คำปรึกษาด้านการเพิ่มผลิตภาพแรงงาน โดยเน้นกลุ่มเกษตร เป็นอันดับ 1 และกลุ่มภาคบริการท่องเที่ยวเป็นอันดับ 2    

	4. การพัฒนากำลังแรงงาน (Supply)
	วิธีการดำเนินงาน การฝึกอบรม ทดสอบมาตรฐานฝีมือแรงงาน จัดทำมาตรฐานฝีมือแรงงาน ให้คำปรึกษาด้านการเพิ่มผลิตภาพแรงงาน ร่วมกับภาคีเครือข่ายทั้งภาครัฐ ภาคเอกชนและภาคประชาชน โดยใช้กลไก กพร.ปจ. จังหวัดหนองคาย เช่น หลักสูตรการประยุกต์ระบบโซล่าเซลล์เพื่องานการเกษตร การใช้เทคโนโลยีการควบคุมระบบน้ำอัตโนมัติแบบอัจฉริยะ และInternet of Things (IOT) หลักสูตรเทคโนโลยีการแปรรูปผลิตผลทางการเกษตร การบรรจุภัณฑ์และการขายสินค้า สามารถสร้างมูลค่าเพิ่มให้กับชุมชนได้ ภาษาอังกฤษ ภาษาจีน ภาษาเวียดนาม ภาษาเกาหลี หลักสูตรการบริหารจัดการด้านการท่องเที่ยวอย่าง มืออาชีพ 

	5. กลไกการพัฒนากำลังแรงงาน
	       1.ใช้กลไกบทบาทของคณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ.)                      
       2. รูปแบบการฝึกอบรมมาใช้พัฒนาการฝึก เช่น ฝึกอบรมในห้อง, ฝึกอบรมทางไกลรูปแบบออนไลน์, การฝึกอบรมในงานจริง (on the job training) และระบบบริหารการฝึกอบรมด้วยระบบคอมพิวเตอร์ CMI (Computer Managed Instruction) มาใช้ในการฝึกอบรม  เป็นต้น รวมทั้งการประเมินผลความพึงพอใจระหว่างการฝึกอบรม และติดตามประเมินผลสัมฤทธิ์การมีงานทำ มีรายได้เพิ่มขึ้นภายหลังการฝึกอบรม
       3. การนำเทคโนโลยีดิจิทัลมาให้บริการสถานประกอบกิจการและประชาชน เช่น ระบบ PRB – e Service ระบบ e-license ระบบ e-report เป็นต้น
     4.นำฐานข้อมูลสารสนเทศ ในการจัดทำ Big Data เพื่อให้เป็นศูนย์ข้อมูลกลางในด้านการพัฒนากำลังคนจังหวัดหนองคาย

	6. ประมาณการค่าใช้จ่ายที่เพิ่มขึ้น
	       ประมาณการค่าใช้จ่ายที่เพิ่มขึ้นเมื่อมีการจัดตั้งเป็นสถาบันฯ โดยจะมีการเพิ่ม
งบบุคลากร 92,400 บาท งบดำเนินงานและงบอื่น ๆ ใช้บูรณาการกับเครือข่าย

	7. ผลสัมฤทธิ์ที่คาดว่าจะได้รับ

	ผลผลิต (Out put)
 1. แรงงานมีทักษะเพิ่มขึ้น ไม่น้อยกว่าปีละ 14,500 คน 
 2. ผ่านการพัฒนาฝีมือแรงงานมีรายได้เพิ่มขึ้นไม่น้อยกกว่าร้อยละ 10 ของรายได้ก่อนรับการพัฒนา 
 3. ผลิตภาพแรงงานเพิ่มขึ้น ร้อยละ 3.5 ในแต่ละปี 
[bookmark: _GoBack] 4. มูลค่าในการลงทุนในพื้นที่พัฒนาเศรษฐกิจพิเศษและนอกพื้นที่เศรษฐกิจพิเศษ มากกว่า 8,246.53 ล้านบาทต่อปี
ผลกระทบ (Impact)
1. แรงงานมีทักษะและรายได้เพิ่มขึ้น ส่งผลให้ประมาณการรายได้ต่อหัวของประชากรเพิ่มขึ้น ร้อยละ 6
2. ผลิตภัณฑ์มวลรวมของจังหวัดเพิ่มขึ้น ไม่น้อยกว่าร้อยละ 3
         3. ความสามารถในการแข่งขันของจังหวัดหนองคายสูงขึ้น 1 – 2 อันดับ







